โบรกฯเชียร์ “ซื้อ” TVO มองกำไรไตรมาส 1 โต 22% รับราคาน้ำมันถั่วเหลืองพุ่ง
โบรกฯเชียร์ “ซื้อ” TVO มองกำไรไตรมาส 1 โต 22% รับราคาน้ำมันถั่วเหลืองพุ่ง
21 เม.ย. 2563

“ข่าวหุ้นธุรกิจออนไลน์” ได้ทำการสำรวจข้อมูลและบทวิเคราะห์ เกี่ยวกับหุ้น บริษัท น้ำมันพืชไทย จำกัด (มหาชน) หรือ TVO โดยบทวิเคราะห์ บล.ทิสโก้ ระบุคำแนะนำ “ซื้อ” หุ้น TVO ในราคาเป้าหมาย 30.50 บาท/หุ้น โดยมองว่าราคาถั่วเหลืองที่อ่อนแอจากอุปสงค์ที่ลดลงจาก COVID-19 ทำให้คาดว่าผลประกอบการไตรมาส 1/63 จะยังเติบโตได้ 22% จากปีก่อน และ 10% จากไตรมาสก่อน หนุนจากราคาน้ำมันถั่วเหลืองที่เพิ่มขึ้นตามราคาน้ำมันปาล์ม
อย่างไรก็ตาม หลังราคาน้ำมันและอุปสงค์ของอาหารสัตว์ที่ลดลง ทำให้มองว่าผลประกอบการอาจชะลอตัวลงในไตรมาส 2/63 ทำให้ปรับประมาณการปี 2020 – 2021F ลง 10%
ทั้งนี้ คาดการณ์รายได้ในช่วงไตรมาส 1/63 คงที่ 5.88 พันล้านบาท จากไตรมาสก่อน แต่ลดลง 2% เทียบกับช่วงเดียวกันของปีก่อน โดยคาดว่าอุปสงค์จากอุตสาหกรรมปศุสัตว์จะลดลงจากผลของ COVID-19 และด้วยราคากากถั่วเหลืองที่ลดลงเป็น 12.7 บาท/กก. ลดลง 4% จากปีก่อน และ 2% จากไตรมาสก่อน แต่ผลของอุตสาหกรรมน้ำมันถั่วเหลืองที่แข็งแกร่งขึ้นจะเป็นปัจจัยหนุนหลังภาครัฐหนุนการใช้ B10 หนุนราคาน้ำมันปาล์ม
โดยคาดว่าอัตรากำไรจะเพิ่มขึ้นเป็น 12% จากไตรมาสก่อน ในช่วงไตรมาส 1/63 จาก 10.9% ในช่วงไตรมาส 4/62 จากอัตรากำไรของน้ำมันถั่วเหลือง ในขณะที่ SG&amp;A ต่อยอดขายคงที่จากช่วงเดียวกันของปีก่อน และไตรมาสก่อนที่ 3.1% ทำให้อัตรากำไรสุทธิจะอยู่ที่ 7.4% เพิ่มขึ้นจาก 6.7% ในช่วงไตรมาส 4/62
อย่างไรก็ดี ฝ่ายวิจัยมีมุมมองเชิงบวกที่ลดลงจาก 1) อุปสงค์ของกากถั่วเหลืองที่ลดลง 2) ราคาน้ำมันที่อ่อนแอกดดันราคาน้ำมันจากพืช ทำให้ปรับลดราคากากถั่วเหลืองลงจาก 12.9 – 13.2 บาท เป็น 12.7 – 12.9 บาท/กก. และปรับลดอัตรากำไรขั้นต้นลงเป็น 11.4 – 11.7% จากเดิมที่ 12.4 – 12.7% ทำให้ผลประกอบการจะลดลง 10% สำหรับปี 2020 – 2021F
โดยแนะนำ “ซื้อ” โดยมีมูลค่าที่เหมาะสม 30.50 บาท (อิง PER ที่ 15 เท่า) มีความเสี่ยงคือ อุปสงค์ของอาหารสัตว์ที่อ่อนแอลง, ราคาน้ำมันถั่วเหลืองที่ลดลง และการระบาดของหวัดนก